Foto’s: Drie sterf toe bus by Plett omslaan | Maroela Media
Drie mense is dood toe die bus op die lughawepad naby Plettenbergbaai omgeslaan het. (Foto: Wes-Kaapse verkeerspolisie)
Drie mense is dood toe ŉ bus Vrydag in die vroeë oggendure op die lughawepad op pad na Plettenbergbaai in die Wes-Kaap omgeslaan het.
Die bestuurder van die Eagle Liner-passasiersbus het beheer oor die voertuig verloor en dit het omgeslaan, het Kenny Africa, Wes-Kaapse verkeershoof, gesê.
Africa het gesê 43 insittendes is beseer en na hospitale in die omgewing geneem, terwyl nóg 23 tydelik by ŉ gemeenskapsentrum in Plettenbergbaai versorg is.
Teen vroegoggend was twee passasiers nog in die wrak vasgekeer.
ŉ Stop-en-ry-stelsel is intussen op die pad ingestel om verkeer te beheer, het Africa gesê.
Die N2 in dié omgewing is nou reeds dae lank weens betogings gesluit. Die Bitou-munisipaliteit in Plettenbergbaai het gister gesê hy beskou die afgelope paar dae se optrede op die N2 nie meer as ŉ diensleweringsbetoging nie, maar as misdadigheid.
Die munisipaliteit het gesê alles dui daarop dat die optrede blote misdaad is wat gepaard gaan met geweld, stropery, diefstal en vandalisme, asook opsetlike saakbeskadiging van openbare en staatseiendom.
Betogers het motoriste met klippe bestook. (Foto: Wes-Kaapse verkeerspolisie)
Gisteraand is betogers met taxi’s na ŉ bymekaarkomplek by KwaNokuthula aangery en voertuie is met klippe bestook, het Africa gesê.
(Foto: Wes-Kaapse verkeerspolisie)
Betogers word met taxi’s na KwaNokuthula aangery. (Foto: Wes-Kaapse verkeerspolisie)
En so word ons almal vernietig en ons “president” is jammer om te hoor van Libie se vliegtuig wat geval het – maar gee NET NIKS OM VIR DIE MENSE WAT HOM IN DAAI STOEL GESIT HET NIE , WAT HY DUIDELIK NIE VERDIEN NIE RMAPHOSA WAAR LE JOU LOYALITEIT – STOP DIE MISDADE IN SUID AFRIKA – DIT IS JOU SKULD ALLEEN WANT JY DOEN NIKS.
En die betoogers word met taxis aangery .moet hulle nie in vang waens aan gery word nie waar hulle toe gesluit moet word nie.En Magda ek stem 500 persent saam jou.
Dirk ek moet saam met jou stem. Maak ‘n voorbeeld en kyk hoe vinnig stop die onluste.
As my familie enigsins skade opdoen direk of indirek agv die betogers, sal ek reg in eie hande neem en hulle gaan uitsorteer. “Finish en klaar”.
Polisie kan maar kennis neem.
Ja, met vangwaens aangery word tronk toe. Genadiglik is ek nie in beheer van wet en orde nie, want die tronke sal oorlaai word met die anargiste.